ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 182.43 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 182.43 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.15 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1805265
(Visitor Counter : 152
பாதுகாப்பு அமைச்சகம்
ராணுவத்தில் பெண்களின் பங்கு குறித்த கருத்தரங்கில் பாதுகாப்பு அமைச்சர் திரு ராஜ்நாத் சிங் உரையாற்ற உள்ளார்
2021 அக்டோபர் 14 அன்று ஷாங்காய் ஒத்துழைப்பு அமைப்பு ஏற்பாடு செய்யும் ராணுவத்தில் பெண்களின் பங்கு குறித்த இணைய கருத்தரங்கில் பாதுகாப்பு அமைச்சர் திரு ராஜ்நாத் சிங் துவக்கவுரையாற்ற உள்ளார். காணொலி மூலம் நடைபெற உள்ள இந்த சர்வதேச இணைய கருத்தரங்கை பாதுகாப்பு அமைச்சகம் நடத்துகிறது.
பாதுகாப்பு படைகளின் தலைமை தளபதி ஜெனரல் பிபின் ராவத் உரையாற்றுவார். தாக்குதல் நடவடிக்கைகளில் பெண்களின் பங்கு குறித்த வரலாற்றுப் பூர்வமான பார்வை எனும் அமர்வுக்கு ஐ டி எஸ்  துணை தலைவர் லெப்டினன்ட் ஜெனரல் மாதுரி கனித்கர் தலைமை வகிப்பார்.
போர்களின் மாறிவரும் போக்கு மற்றும் பெண் வீரர்களின் உத்தேச பங்களிப்புகள் குறித்த அமர்வுக்கு முன்னாள் வெளியுறவுத்துறை செயலாளர் திருமதி நிருபமா ராவ் மேனன் தலைமை வகிப்பார்.
ஷாங்காய் ஒத்துழைப்பு அமைப்பின் உறுப்பு நாடுகளை சேர்ந்த பிரதிநிதிகள் இந்த இணைய கருத்தரங்கில் தங்களது அனுபவங்களை பகிர்ந்துக் கொள்வார்கள்.
இரண்டு அமர்வுகளுடன் கூடிய இந்த கருத்தரங்கில் 'பெண்களின் பங்கு குறித்த வரலாற்றுப் பூர்வமான பார்வை' முதலாவதாக இருக்கும். இந்தியாவைத் தவிர, சீனா, கஜகஸ்தான், கிர்கிஸ்தான் ஆகிய நாடுகளை சேர்ந்தவர்களும் இதில் கலந்து கொள்வார்கள்.
போர்களின் மாறிவரும் போக்கு மற்றும் பெண் வீரர்களின் உத்தேச பங்களிப்புகள் குறித்த அமர்வில், பாகிஸ்தான், ரஷ்யா கூட்டமைப்பு, உஸ்பெகிஸ்தான் மற்றும் தஜிகிஸ்தான் ஆகிய நாடுகளைச் சேர்ந்த பிரதிநிதிகள் கலந்து கொண்டு தங்களது கருத்துகளை பகிர்ந்துக் கொள்வார்கள்.
ராணுவம், விமானப்படை, கடற்படை ஆகிய இந்தியாவின் முப்படைகளிலும் பெண்களுக்கு பெரிதும் முக்கியத்துவம் அளிக்கப்படுவது குறிப்பிடத்தக்கது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763612
புவி அறிவியல் அமைச்சகம்
தெற்கு கர்நாடகத்தின் உட்பகுதி, தமிழ்நாடு, புதுச்சேரி, காரைக்கால், மற்றும் வங்கக் கடலின் பெரும்பான்மையான பகுதிகள் ஆகியவற்றில் தென்மேற்கு பருவமழை முன்னேறியுள்ளது
தெற்கு கர்நாடகத்தின் உட்பகுதி, தமிழ்நாடு, புதுச்சேரி, காரைக்கால்,
மற்றும் தென்மேற்கு வங்கக் கடலின் பெரும்பான்மையான பகுதிகள், தென்கிழக்கு வங்கக் கடலின் முழுமையான பகுதி, கிழக்கு வங்கக் கடலின் மேலும் சிலபகுதிகள், மேற்கு மத்திய மற்றும் வடகிழக்கு வங்கக் கடலின் சில பகுதிகள் ஆகியவற்றில் தென்மேற்கு பருவமழை முன்னேறியுள்ளதாக இந்திய வானிலை ஆய்வுத் துறையின் தேசிய வானிலை முன்னறிவிப்பு மையம் தெரிவித்துள்ளது.
♦ பருவ மழையின் வடக்கு எல்லை, தொடர்ந்து கார்வார், ஹாசன், சேலம், புதுச்சேரி வழியாக கடந்து செல்லும்.
♦ தென்மேற்கு பருவ மழை அடுத்த 23 நாட்களில் கர்நாடகாவின் மேலும் சில பகுதிகள், மொத்த தமிழ்நாடு, ராயலசீமா மற்றும் தெலங்கானாவின் சில
பகுதிகள், தென்மேற்கு வங்கக் கடலின் மொத்தப் பகுதி, மத்திய மற்றும்
வடகிழக்கு வங்கக் கடலின் மேலும் சில பகுதிகள், வடகிழக்கு இந்தியாவின் சில பகுதிகள் ஆகியவற்றில் முன்னேற சாதகமான சூழல் ஏற்பட்டுள்ளது.
(♦கிழக்கு மத்திய வங்கக்கடல் மற்றும் அதன் அருகே உள்ள வடக்கு அந்தமான் கடல் ஆகியற்றின் மேலே சராசரி கடல் மட்டத்திலிருந்து 3.1கி மீட்டருக்கும் 5.8 கி மீட்டருக்கும் இடையேயான உயரத்தில் ஏற்பட்டுள்ள சூறாவளிச் சுழற்சி தொடர்ந்து அங்கேயே நிலை கொண்டுள்ளது.
♦ 2020 ஜூன் 8 ம் தேதி வாக்கில் கிழக்கு மத்திய வங்கக்கடலுக்கு மேலே
குறைந்த காற்றழுத்தத் தாழ்வு நிலை ஏற்படக் கூடும்.
சட்டம் மற்றும் நீதித்துறை அமைச்சகம்
நீதிமன்ற விசாரணைகள் நேரலை ஒளிபரப்பு
உச்சநீதிமன்றத்தில் நடைபெறும் வழக்கு விசாரணைகளை நேரலையாக ஒளிபரப்புவதற்கான நிலையான வழிகாட்டு நெறிமுறைகளை வகுக்க உச்சநீதிமன்றத்தின் மின்னணு கமிட்டி குழு ஒன்றை அமைத்துள்ளது. இது தவிர உச்சநீதிமன்ற மின்னணு கமிட்டியின் வழிகாட்டுதலின்படி, நேரலை ஒளிபரப்புக்கான மாதிரி விதிமுறைகளை வகுப்பதற்கான துணைக் குழு ஒன்றும் அமைக்கப்பட்டுள்ளது. இந்தக் குழுக்கள் தெரிவிக்கும் விதிமுறைகள், உயர்நீதிமன்றங்களின் கணினி குழுக்களுக்கு அனுப்பப்பட்டு கருத்து கேட்கப்படும்.
முதற்கட்டமாக தேசிய மற்றும் அரசியல் சாசன முக்கியத்துவம் வாய்ந்த வழக்குகள் 3 மாதங்களுக்கு சோதனை அடிப்படையில் நேரலையாக ஒளிபரப்பப்பட்டு பின்னர், கட்டமைப்பு வசதிகளுக்கேற்ப விரிவுபடுத்தப்படும்.
குஜராத், ஒரிசா, கர்நாடகா, ஜார்க்கண்ட், பாட்னா மற்றும் மத்தியப்பிரதேச உயர்நீதிமன்றங்கள், காணொலி வாயிலாக நடைபெறும் விசாரணைகளை நேரலையாக ஒளிபரப்புவதன் மூலம், ஊடகங்கள் மற்றும் விருப்பமுள்ளவர்களும் இதில் பங்கேற்க வகை செய்யப்பட்டுள்ளது.
மக்களவையில் கேள்வி ஒன்றுக்கு பதிலளித்த மத்திய சட்டம் மற்றும் நீதித்துறை அமைச்சர் திரு.கிரண் ரிஜிஜூ இதனைத் தெரிவித்துள்ளார்
நீர்வளத் துறை அமைச்சகம்
நாட்டின் 91 பெரிய நீர்த்தேக்கங்களில் நீர்மட்டம் 4 சதவீதம் உயர்ந்துள்ளது
2018 ஜூலை 12-ந் தேதி நிலவரப்படி நாட்டின் 91 பெரிய நீர்தேக்கங்களில் உள்ள நீரின் அளவு 38.157 பி.சி.எம். ஆக இருந்தது. இது மொத்த நீர் சேமிப்பு கொள்ளளவில் 24 சதவீதமாகும். 2018 ஜூலை 5-ந் தேதி நிலவரப்படி இது 20 சதவீதமாக இருந்தது. சென்ற ஆண்டு இதே காலத்தில் இருந்த நீரின் அளவை ஒப்பிடுகையில் இது 107 சதவீதம் ஆகும். கடந்த 10 ஆண்டு சராசரி நீர் அளவுடன் ஒப்பிடுகையில் இது 99 சதவீதமாகும்.
இந்த 91 பெரிய நீர்தேக்கங்களின் மொத்தக் கொள்ளளவு 161.993 பி.சி.எம். ஆகும். நாட்டில் மொத்தம் உருவாக்கப்பட்டதாக மதிப்பிடப்பட்டுள்ள 257.812 பி.சி.எம். வுடன் ஒப்பிடுகையில் இது 63 சதவீதமாகும். இந்த 91 நீர்தேக்கங்களில் 37-ல் நீர் மின்சக்தி உற்பத்தி அமைப்புகள் நிறுவப்பட்டுள்ளன. இவற்றின் உற்பத்தித் திறன் சுமார் 60 மெகாவாட் ஆகும்.
தென் மண்டல நீர்தேக்கங்களின் தண்ணீர் இருப்பு நிலவரம்
தென் மண்டலத்தில் தமிழ்நாடு, ஆந்திர பிரதேசம், தெலுங்கானா, கர்நாடகா, கேரளா ஆகிய மாநில நீர்தேக்கங்களுடன் ஆந்திரப் பிரதேசம் மற்றும் தெலுங்கானாவுக்கு பொதுவான இரண்டு நீர்தேக்கத் திட்டங்களும் அடங்கியுள்ளன. மத்திய நீர் ஆணையத்தின் கண்காணிப்பில் தென் மண்டலத்தில் 31 நீர்தேக்கங்கள் உள்ளன. அவற்றின் மொத்த நீர் சேமிப்பு கொள்ளளவு 51.59 பி.சி.எம். தற்போது இந்த நீர்தேக்கங்களில் இருக்கும் மொத்த நீரின் அளவு 16.66 பி.சி.எம். இது இவற்றின் மொத்தக் கொள்ளளவில் 32 சதவீதமாகும். சென்ற ஆண்டு இதே காலத்தில் இவற்றில் இருந்த தண்ணீரின் அளவு 14 சதவீதமாக இருந்தது. கடந்த 10 ஆண்டுகளில் இருந்த நீர்தேக்கங்களில் இதே காலத்தில் இருந்த சராசரி தண்ணீர் அளவு 24 சதவீதமாகும். எனவே தற்போதைய நீர் இருப்பு நிலவரம் சென்ற ஆண்டை விட வெகு சிறப்பாகவும், கடந்த 10 ஆண்டுகளின் சராசரியை விட சிறப்பாகவும் உள்ளது.
இதர மண்டலங்களில் உள்ள நீர்தேக்கங்களின் தண்ணீர் இருப்பு விவரங்களுக்கு www.pib.nic.in என்ற வலைத்தளத்தைப் பார்க்கவும்.
(Visitor Counter : 94
விவசாயத்துறை அமைச்சகம்
கிசான் ட்ரோன்களை ஊக்குவித்தல்-பிரச்சனைகள், சவால்கள் மற்றும் முன்னெடுத்து செல்லுதல்’ குறித்த மாநாட்டை வேளாண் அமைச்சர் நரேந்திர சிங் தோமர் தொடங்கிவைத்தார்
சுதந்திரப் பெருவிழாவின் ஒரு பகுதியாக ஏற்பாடு செய்யப்பட்ட, ‘கிசான் ட்ரோன்களை ஊக்குவித்தல்-பிரச்சனைகள், சவால்கள் மற்றும் முன்னெடுத்து செல்லுதல்’ குறித்த மாநாட்டை வேளாண் அமைச்சர் நரேந்திர சிங் தோமர் தொடங்கிவைத்து உரையாற்றினார். விவசாயிகளின் வசதிக்காகவும், செலவினத்தை குறைத்து வருமானத்தை அதிகரிப்பதற்காகவும் ட்ரோன் பயன்பாட்டை அரசு ஊக்குவித்து வருவதாக அமைச்சர் குறிப்பிட்டார். கிசான் ட்ரோன் பயன்பாட்டை ஊக்குவிக்க, எஸ்சி- எஸ்டி, சிறு மற்றும் நடுத்தர, பெண் விவசாயிகள் மற்றும் வடகிழக்கு மாநிலங்களைச் சேர்ந்த விவசாயிகள் ட்ரோன் வாங்குவதற்காக, அரசு 50% அல்லது அதிகபட்சமாக ரூ.5 லட்சம் மான்ய உதவி வழங்கி வருகிறது. மற்ற விவசாயிகளுக்கு 40 சதவீதம் அல்லது அதிகபட்சமாக ரூ. 4 லட்சம் நிதியுதவி வழங்கப்படுவதாகவும் அமைச்சர் குறிப்பிட்டார்.
வேளாண் தொழிலில் ட்ரோன் பயன்பாட்டின் பன்முகத்தன்மை பற்றி குறிப்பிட்ட திரு தோமர், விவசாயிகளின் விரிவான நலன் கருதி வேளாண் பணிகளில் ட்ரோன்களை பயன்படுத்தும் திட்டத்தை பிரதமர் திரு நரேந்திர மோடி, தொடங்கியிருப்பதாக கூறினார். பயிர் மதிப்பீடு, நில ஆவணங்களை டிஜிட்டல் மயமாக்கல், பூச்சி மருந்து மற்றும் ஊட்டச்சத்து தெளிப்பு போன்றவற்றுக்கு ‘கிசான் ட்ரோன்’ பயன்பாட்டை அரசு ஊக்குவித்து வருவதாகவும் அவர் தெரிவித்தார். நாட்டில் வேளாண் தொழிலை நவீனப்படுத்துவதே பிரதமர் திரு மோடி தலைமையிலான அரசின் முக்கிய நோக்கம் என்றும் அவர் குறிப்பிட்டார்.
விவசாயிகளின் விளைநிலங்களில் செயல் விளக்கம் அளிப்பதற்காக ட்ரோன்கள் வாங்க உழவர் உற்பத்தியாளர் அமைப்புகளுக்கு 75% நிதியுதவி வழங்கப்படுகிறது. இந்திய வேளாண் ஆராய்ச்சி கவுன்சிலுக்கு உட்பட்ட நிறுவனங்கள், வேளாண் அறிவியல் மையங்கள் மற்றும் மாநில வேளாண் பல்கலைக்கழகங்கள், விவசாயிகளுக்கு செயல்விளக்கம் அளிப்பதற்காக, வேளாண் இயந்திரமயமாக்கலுக்கான துணை இயக்கத்தின் கீழ் 100% நிதியுதவி வழங்கப்படுவதாகவும் திரு தோமர் தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822070
நிதி அமைச்சகம்
தேசிய ஓய்வூதிய திட்டம்  மற்றும் அடல் ஓய்வூதிய திட்டம்  ஆகியவற்றின் கீழ் 6.62 கோடிக்கும் அதிகமான சந்தாதாரர்கள் உள்ளனர்
தேசிய ஓய்வூதியத் திட்டம்  மற்றும் அடல் ஓய்வூதியத் திட்டம்  ஆகியவற்றின் கீழ் சந்தாதாரர்களின் எண்ணிக்கை 6.62 கோடிக்கும் அதிகமாக அதிகரித்துள்ளது. இதன் மூலமான முதலீடுகளின் சந்தை மதிப்பு ரூ.10 லட்சம் கோடியை எட்டியுள்ளது.
நிதி சார்ந்த புரிதலை மேம்படுத்தவும், சந்தாதாரர்களுக்கு நன்கு அறிந்த முடிவுகளை எடுக்கவும், தொடர்புடைய பிரச்சனைகள் மற்றும் வர்த்தகம் குறித்த தெளிவான புரிதலை பராமரிக்கும். அதே நேரத்தில், முறையான நிதித் துறையின் நன்மைகளைப் பயன்படுத்தவும் ஓய்வூதிய நிதி ஒழுங்குமுறை மற்றும் மேம்பாட்டு ஆணையம் பல்வேறு முன்முயற்சிகளை தவறாமல் மேற்கொள்கிறது.
சிறப்பு சேவைகள் மற்றும் கட்டுரைகள்
சென்னை இந்தியன்ஆயில் பவனில் லஞ்ச ஒழிப்பு விழிப்புணர்வு வாரத்தின்  நிறைவு நிகழ்ச்சியில் ஆவடி காவல்துறை ஆணையர் திரு. சந்தீப் ராய் ராத்தோர் இ.கா.ப., அவர்கள் தலைமை வகித்தார்.
2022ஆம் ஆண்டின் லஞ்ச ஒழிப்பு விழிப்புணர்வு வாரம் நிகழ்ச்சிகளின் நிறைவு நிகழ்ச்சி, நவம்பர் 8, 2022 அன்று சென்னை இந்தியன்ஆயில் பவனில், ஆவடி காவல்துறை ஆணையர் திரு சந்தீப் ராய் ராத்தோர் இ.கா.ப., அவர்கள், தமிழ்நாடு மாநில அலுவலகத்தின் தலைமை பொது மேலாளர் திரு. S.B. கல்யாணி, தலைமை பொது மேலாளர்  - SRO திரு. T.V. சிவன் ஆகியோர் முன்னிலையில் நடைபெற்றது.
பார்வையாளர்கள் இடையே உரை ஆற்றிய திரு. சந்தீப் ராய் ராத்தோர் அவர்கள் கூறியதாவது : " விஜிலன்ட் ஆக இருத்தல் என்பதை ஒழுக்கம் தவறாது இருத்தல் என்றோ பணம் பெறாமல் இருத்தல் என்று வரையறை செய்து விட முடியாது. விஜிலென்ஸ் என்கிற லஞ்சம் தவிர்த்தல் பல்வேறு பிற அம்சங்களையும் தன்னுள் அடக்கியது என்றே கூற வேண்டும். நேர்மை என்பது நமது பண்புநலனின் உள்ளார்ந்த ஒன்றாகும். சமூகப் பொறுப்புணர்வு மற்றும் சக குடிமக்களை மதித்து நடத்தல் என்பதே நம்முடைய பணியிலும் சொந்த வாழ்விலும் நம்மை வலிமையாக்கும்".
லஞ்ச ஒழிப்பு விழிப்புணர்வு குறித்த தகவல்களைப் பரப்பும் வகையில், வட்டார அளவில் நடைபெற்ற பல்வேறு போட்டிகளில் வெற்றி பெற்ற நமது ஊழியர்களுக்கு திரு. சந்தீப் ராய் ராத்தோர் அவர்கள், பரிசுகளையும் சான்றிதழ்களையும் வழங்கினார். முன்னதாக, தலைமை பொது மேலாளர்  /SR திரு. ஹைமா ராவ் அவர்கள், வரவேற்புரை நிகழ்த்தி, 2022 ஆம் ஆண்டின் லஞ்ச ஒழிப்பு விழிப்புணர்வு வாரத்தை ஒட்டி நடத்தப்பட்ட நிகழ்ச்சிகள் குறித்து எடுத்துரைத்தார்.
ஒரு வாரமாக நடைபெற்ற நிகழ்ச்சிகளில் 2022 ஆண்டு லஞ்ச ஒழிப்பு விழிப்புணர்வு வாரத்தின் செய்தியான "வளர்ச்சி பெற்ற நாட்டிற்காக ஊழல் இல்லாத இந்தியா" என்பது பரப்புரை செய்யப்பட்டது. தெற்கு மண்டலத்தின் அனைத்து அமைவிடங்களில் ஊழியர்களுக்கும் ஒப்பந்த பணியாளர்களுக்கும் நேர்மைக்கான உறுதிமொழி ஏற்பு நடத்தப்பட்டது. CVC வலைதளம் மூலமாக, ஊழியர்கள், ஆன்லைனில் நேர்மைக்கான உறுதிமொழி ஏற்க வலியுறுத்த பட்டார்கள். இந்த வாரத்தில், சில்லரை விற்பனை நிலையங்களில் Q&O சோதனை இடங்களில் இந்த கருப்பொருளைப் பற்றிய பதாகைகள் வைக்கப்பட்டிருந்தன. இந்த வட்டாரத்தில் 3000க்கு மேற்பட்ட சில்லரை விற்பனை நிலையங்களில் இந்த வாரம், சோதனை செய்து நிரப்புதல்  நிகழ்வு மேற்கொள்ளப்பட்டது.
கேபெக்ஸ், கான்ட்ராக்டர்ஸ், சப்ளைர்ஸ் ஆகியோர் குறித்து தென் மண்டல பொறியியல் துறையினர் வெண்டார் சந்திப்பு கூட்டங்கள் நடத்தினர். தென் மண்டல விஜிலென்ஸ் குழுவினர்,
ஊழியர்கள், செக்யூரிட்டி கார்டுகள் & பிற பங்கேற்பாளர்கள், பயன் பெறும் வகையில் லஞ்ச ஒழிப்பு விழிப்புணர்வு சிறப்புரை நிகழ்த்தினர். SRO /TNSO ஊழியர்கள் இடையே தமிழ், இந்தி, ஆங்கிலம் ஆகிய மொழிகளில் வாசகம், கட்டுரை எழுதும் போட்டி, பெயின்ட்டிங் போட்டி நடத்தப்பட்டது.
சுகாதாரம் மற்றும் குடும்ப நலத்துறை அமைச்சகம்
50 நாட்களுக்குப் பிறகு இந்தியாவில் தினசரி கொரோனா பாதிப்பு 1.52 லட்சமாக சரிவு
இந்தியாவில் கொரோனா பாதிப்பு சரிந்து வரும் நிலையில், 50 நாட்களுக்குப் பிறகு, அன்றாட புதிய பாதிப்புகள் 1.52 லட்சமாகக் குறைந்துள்ளது.
தொடர்ந்து நான்காவது நாளாக, தினசரி பாதிப்புகள் இரண்டு லட்சத்திற்கும் குறைவாகப் பதிவாகியுள்ளது.
கடந்த 24 மணி நேரத்தில் 1,52,734 பேர் புதிதாகத் தொற்றுக்கு ஆளாகியுள்ளனர்.
இதேபோல கொரோனா தொற்றுக்கு நம் நாட்டில் சிகிச்சை பெறுவோரின் எண்ணிக்கையும் கணிசமாகக் குறைந்து, 20,26,092 ஆக இன்று பதிவாகியுள்ளது.
கடந்த 24 மணி நேரத்தில், சிகிச்சை பெறுவோரின் எண்ணிக்கையில் 88,416 குறைந்துள்ளது. இந்தியாவில் ஏற்பட்ட மொத்த பாதிப்புகளில் தற்போது சிகிச்சை பெறுவோரின் விழுக்காடு வெறும் 7.22% ஆகும்.
தொடர்ந்து 18-வது நாளாக, புதிதாக பாதிக்கப்படுபவர்களை விட, குணமடைவோரின் எண்ணிக்கை அதிகரித்து வருகிறது. கடந்த 24 மணி நேரத்தில் 2,38,022 பேர் குணமடைந்து வீடு திரும்பினார்கள்.
புதிதாகக் குணமடைந்தவர்களுக்கும், பாதிக்கப்பட்டவர்களுக்குமான இடைவெளி 85,288 ஆக உள்ளது.
பெருந்தொற்றின் துவக்கம் முதல் இதுவரை குணமடைந்தவர்களின் மொத்த எண்ணிக்கை 2,56,92,342 ஆகும். இதன் மூலம் குணமடைந்தவர்களின் ஒட்டுமொத்த விழுக்காடு, 91.60% ஆக பதிவாகியுள்ளது.
கடந்த 24 மணி நேரத்தில் 16,83,135 பரிசோதனைகளும், இதுவரை இந்தியாவில் மொத்தம் 34.48 கோடி பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி வீதம் 9.04 சதவிகிதமாகவும், தினசரி தொற்று உறுதி வீதம் 9.07 சதவிகிதமாகவும் சரிந்துள்ளது. இந்த விழுக்காடு, ஏழு நாட்களாகத் தொடர்ந்து 10 சதவிகிதத்திற்கும் குறைவாக உள்ளது.
நாடு தழுவிய தடுப்பூசித் திட்டத்தின் கீழ் இதுவரை 21.31 கோடிக்கும் அதிகமானோருக்கு கொவிட்-19 தடுப்பூசி செலுத்தப்பட்டுள்ளது.
இன்று காலை 7 மணிக்குக் கிடைத்த முதற்கட்டத் தகவலின்படி, 30,28,295 முகாம்களில், மொத்தம் 21,31,54,129 பேருக்கு தடுப்பூசி போடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1723043
------
(
தொழிலாளர் மற்றும் வேலைவாய்ப்பு அமைச்சகம்
அதிகளவில் ஊதியம் பெறுவோர் ஓய்வூதியம் தொடர்பாக விண்ணப்பம் செய்வதற்கான தேதி மே 03 வரை நீட்டிப்பு
2014 செப்டம்பர் 1-க்கு முன் ஓய்வு பெற்ற அதிகளவில் ஊதியம் பெற்றவர்கள் ஓய்வு பெறுவதற்கு முன் ஓய்வூதியத்திற்கான விருப்பத்தை தெரிவிக்கலாம் என்பதை உச்சநீதிமன்றம் உறுதி செய்துள்ளது. இதன் அடிப்படையில், இது தொடர்பாக, கள அலுவலர்களுக்கு 29.12.2022, 05.01.2023 ஆகிய தேதிகளில் சுற்றறிக்கைகள் அனுப்பப்பட்டுள்ளன. 01.09.2014-க்கு முன் ஓய்வு பெற்ற ஊழியர்கள் ஓய்வூதியம் பெறுவதற்கான விருப்பம் குறித்து ஊழியர் வருங்கால வைப்பு நிதி நிறுவனத்தின் இணைய தளம் மூலமாக 03.03.2023 வரை விண்ணப்பிக்கலாம் என அறிவிக்கப்பட்டிருந்தது.
தற்போது ஊழியர்கள் மற்றும் தொழில் உரிமையாளர் சங்கங்கள், கேட்டுக்கொண்டதற்கு இணங்க ஊழியர்கள் ஓய்வூதியம் பெறுவதற்கான விருப்பத்தை தெரிவித்து விண்ணப்பம் அளிக்கும் தேதியை 2023 மே 03 வரை அறக்கட்டளையின் மத்திய வாரிய தலைவர் நீடித்துள்ளார்.
அறிவியல் மற்றும் தொழில்நுட்பத்துறை
சி.எஸ்.ஐ.ஆர் – என்.இ.இ.ஆர்.ஐ நிறுவனத்தில் 3000க்கும் அதிகமான கோவிட்-19 மாதிரிகள் பரிசோதிக்கப்பட்டுள்ளன.
மத்திய அறிவியல் தொழில்நுட்ப ஆராய்ச்சிக் குழுமத்தின்  – தேசிய சுற்றுச்சூழல் பொறியியல் ஆராய்ச்சி நிறுவனத்தில் ) ஏப்ரல் 2020 முதல் கோவிட்-19 பரிசோதனை மையம் செயல்பட்டு வருகின்றது. கோவிட்-19 தொற்று உள்ளதா என்பதைக் கண்டறிவதற்கு இங்கு இதுவரை 3000க்கும் அதிகமான மாதிரிகள் பரிசோதிக்கப்பட்டுள்ளன.
கோவிட்-19 தொற்று உள்ளதா என்பதைக் கண்டறிவதற்காக ஒரு நாளைக்கு 50 மாதிரிகளை பரிசோதிக்கத் தேவைப்படும் உள்கட்டமைப்பு வசதிகளை CSIR-NEERI கொண்டுள்ளது. பரிசோதனைக்கு முன்பு தேவைப்படும் அனைத்து விதமான பயோ-சேஃப்டி மற்றும் பயோ-செக்யூரிட்டிக்கான முன்னெச்சரிக்கை நடவடிக்கைகள் எடுக்கப்படுகின்றன. மருத்துவமனைசார் மாதிரிகளைப் பரிசோதிப்பதற்குத் தேவைப்படும் அனைத்துவிதமான கட்டாய அனுமதிகளையும் இந்தப் பரிசோதனை மையத்தை செயல்படுத்துவதற்காகப் பெற்றுள்ளோம் என்று CSIR-NEERI இயக்குநர் டாக்டர் ராகேஷ் குமார் கூறியுள்ளார்.
நாக்பூர் மற்றும் விதர்பாவை சுற்றி உள்ள பகுதிகளில் இருந்து பெறப்படும் மாதிரிகள் இந்த மையத்தில் கோவிட்-19க்காகப் பரிசோதிக்கப்படுகின்றன. மாதிரிகளைப் பரிசோதனை செய்வதோடு CSIR-NEERI நிறுவனமானது நோயாளிகளுக்கு சிகிச்சை அளிக்கும் போது சுகாதாரப் பராமரிப்பு நிபுணர்கள் எந்தவிதமான தொற்றையும் பெற்றுக் கொள்வதைத் தடுக்கும் வகையில் தனிநபர் பாதுகாப்பு உபகரணங்களை  அவர்களுக்கு வழங்கி வருகிறது என்று CSIR-NEERI நிறுவனத்தில் உள்ள விஞ்ஞானி டாக்டர் பிரகாஷ் கும்பரே தெரிவித்து உள்ளார்.
(Visitor Counter : 125
பிரதமர் அலுவலகம்
முன்னாள் மத்திய அமைச்சர் திரு. ரத்தன் லால் கட்டாரியா மறைவிற்கு பிரதமர் இரங்கல்
முன்னாள் மத்திய அமைச்சர் திரு. ரத்தன் லால் கட்டாரியா மறைவிற்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது:
“முன்னாள் மத்திய அமைச்சர் திரு. ரத்தன் லால் கட்டாரியாவின் மறைவுச் செய்தி கேட்டு, மிகுந்த வேதனை அடைந்தேன். சமூக நீதி மற்றும் பொது சேவையில் அவரது தொன்மை வாய்ந்த பங்களிப்பு என்றும் நினைவுகூரத்தக்கது. ஹரியானா மாநிலத்தில் பிஜேபியை பலப்படுத்துவதற்கு அவர் முக்கியப் பங்காற்றினார். அவரை இழந்து வாடும் குடும்பத்தினருக்கும், அவரது ஆதரவாளர்களுக்கும் இரங்கலைத் தெரிவித்துக் கொள்கிறேன். ஓம் சாந்தி”
பிரதமர் அலுவலகம்
பஞ்சாப் முன்னாள் முதலமைச்சர் திரு.பிரகாஷ் சிங் பாதல் பிறந்தநாளில் பிரதமர் வாழ்த்து தெரிவித்துள்ளார்
பஞ்சாப் முன்னாள் முதலமைச்சர் திரு.பிரகாஷ் சிங் பாதலின் பிறந்தநாளையொட்டி அவருக்கு பிரதமர் திரு.நரேந்திர மோடி வாழ்த்து தெரிவித்துள்ளார்.
டுவிட்டர் பதிவில் பிரதமர் கூறியிருப்பதாவது;
“இந்தியாவின் மிகவும் மதிப்புமிக்க தலைவர்களில் ஒருவரான திரு.பிரகாஷ் சிங் பாதல் அவர்களுக்கு பிறந்தநாள் வாழ்த்துகள். பஞ்சாப்பின் முன்னேற்றத்திற்காக, குறிப்பாக சமுதாயத்தின் நலிவடைந்த பிரிவினருக்காக அவர் மிகவும் கடினமாக உழைத்தார். அவர் ஆரோக்கியத்துடன் நீண்ட காலம் வாழ நான் பிரார்த்திக்கிறேன்”.
பிரதமர் அலுவலகம்
‘5-ஆவது இந்திய சர்வதேச அறிவியல் திருவிழா’-வில் காணொலிக் காட்சி வாயிலாக பிரதமர் ஆற்றிய உரை
எனது அமைச்சரவை சகா, டாக்டர் ஹர்ஷ்வர்தன் அவர்களே, உலகெங்கிலும் இருந்து வந்துள்ள அறிவியல் சமுதாயத்துடன் தொடர்புடைய நண்பர்களே, விஞ்ஞான் பாரதி பிரதிநிதிகளே, மாணவர்களே, நாட்டின் பல்வேறு பகுதிகளிலிருந்து வந்து இம்மாநாட்டில் பங்கேற்றுள்ள பிரதிநிதிகளே, தாய்மார்கள் மற்றும் பெரியோர்களே!
நவீன தொழில்நுட்பம் மூலம் இன்று நான் உங்களுடன் கலந்துரையாடினாலும், நான் இங்கிருந்தே உரையாற்றினாலும், நீங்கள் மிகவும் மகிழ்ச்சியுடனும், பேரார்வத்துடனும் இருப்பீர்கள் என்பதை நான் நன்கு அறிவேன்.
நண்பர்களே,
5-ஆவது இந்திய சர்வதேச அறிவியல் திருவிழா, அறிவாற்றல் மற்றும் அறிவியலில் ஒவ்வொரு துறையின் மூலமும் மனிதகுலத்திற்காக பாடுபட்ட சிறப்புவாய்ந்த நபர்களை உருவாக்கிய இடத்தில் நடைபெறுகிறது. சர் சி வி ராமனின் பிறந்த நாள் நவம்பர் 7 அன்றும், ஜெகதீஷ் சந்திரபோஸின் பிறந்த நாள் நவம்பர் 30 அன்றும் கொண்டாடப்படவுள்ள வேளையில், இந்தத் திருவிழா நடைபெறவுள்ளது.
முதுபெரும் அறிவியல் விஞ்ஞானிகளின் சிறப்பைக் கொண்டாட இதைவிட வேறு பொருத்தம் எதுவும் இருக்க முடியாது. இந்த திருவிழாவுக்கு, “ரைசென்: ஆராய்ச்சி, புதுமைக் கண்டுபிடிப்பு மற்றும் அறிவியல் மூலம் நாட்டிற்கு அதிகாரமளித்தல்” என்று பெயரிட்ட விழா ஏற்பாட்டாளர்களுக்கு எனது நல்வாழ்த்துக்களை தெரிவித்துக் கொள்கிறேன். 21 ஆம் நூற்றாண்டில் இந்தியா மற்றும் நமது எதிர்காலத்தின் சாராம்சம் என்ற கருத்திற்கு ஏற்ப, இந்த பெயரிடப்பட்டுள்ளது.
நண்பர்களே,
அறிவியல் மற்றும் தொழில்நுட்பம் இல்லாமல் உலகில் எந்த நாடும் முன்னேற்றம் அடைந்ததில்லை. இந்தியாவும் கடந்த காலத்தில் இந்த துறையில் பெருமளவு சாதனை படைத்துள்ளது. தலைசிறந்த விஞ்ஞானிகளை நாம் உருவாக்கியிருக்கிறோம். நமது எதிர்காலம் மிகவும் ஒளிமயமானது. தற்காலம், அறிவியல் தொழில்நுட்ப ஆதிக்கம் நிறைந்தது. இவை அனைத்திற்கும் இடையே, எதிர்காலத்திற்கான நமது பொறுப்புணர்வு பன்மடங்கு அதிகரித்துள்ளது. இந்த பொறுப்புகள் மனிதாபிமான அடிப்படையிலானவை மட்டுமின்றி, அறிவியல்-தொழில்நுட்பத்தையும் முன்னெடுத்துச் செல்ல வேண்டியுள்ளது. இந்த பொறுப்பை உணர்ந்து அரசு புதிய கண்டுபிடிப்புகள் மற்றும் புதுமைகளை புகுத்த அமைப்பு ரீதியான ஆதரவை வழங்கி வருகிறது.
நண்பர்களே,
நாட்டில் அறிவியல் மற்றும் தொழில்நுட்ப சூழல் மிகவும் வலிமை வாய்ந்ததாக உள்ளது. மிகவும் வலிமை வாய்ந்த மற்றும் பல தலைமுறைகளுக்கு ஊக்கமளிக்கக்கூடிய சூழலை நோக்கி நாம் சென்று கொண்டிருக்கிறோம்.
ஆறாம் வகுப்பு முதலான மாணவர்கள் அடல் ஆய்வகங்களுக்கு செல்வதை உறுதிச் செய்யவும், அதன் பிறகு கூடிய விரைவில் அவர்கள் கல்லூரியை விட்டு செல்லும்போது, அவர்கள் உரிய அரவணைப்பைப் பெற்று அதன்மூலம் புதிய தொழில் தொடங்குவதற்கான சூழலை உருவாக்கவும் நாம் முயற்சித்து வருகிறோம். அந்த வகையில், நாடுமுழுவதும் ஐந்தாயிரத்திற்கும் மேற்பட்ட அடல் ஆய்வகங்கள் குறுகிய காலத்தில் உருவாக்கப்பட்டுள்ளன. இவை தவிர, 200-க்கும் மேற்பட்ட அடல் அரவணைப்பு மையங்களும் உருவாக்கப்பட்டுள்ளன. பல்வேறு விதமான ஹேக்கத்தான் போட்டிகளில் பங்கேற்க லட்சக்கணக்கான மாணவர்களுக்கு வாய்ப்பு அளிக்கப்பட்டுள்ளது. இதன்மூலம் அவர்கள், நாடு எதிர்நோக்கியுள்ள சவால்களுக்கு தங்களது சொந்த முயற்சியில் தீர்வு காண்பார்கள். அத்துடன் கொள்கைகள் மற்றும் நிதியுதவி மூலமாகவும் ஆயிரக்கணக்கான புதிய தொழில்கள் தொடங்க ஆதரவு அளித்து வருகிறோம்.
கூடுதல் விவரங்களுக்கு www.pib.nic.in என்ற இணைய தளத்தை காணவும்.
விவசாயத்துறை அமைச்சகம்
இயற்கை விவசாயம் விரிவாக்கம்
பாரம்பர்ய முறை விவசாயிகள் மேம்பாட்டுத் திட்டம்  மற்றும் வடகிழக்கு பகுதியில் இயற்கை முறை விவசாய மதிப்பு மேம்பாட்டு திட்டம் ஆகியவை மூலம் கடந்த 2015ம் ஆண்டிலிருந்து இயற்கை விவசாயத்தை அரசு ஊக்குவித்து வருகிறது.
இந்த இரு திட்டங்களும், இயற்கை முறை விவசாயிகளுக்குத் தேவையான உதவிகளை வழங்குகின்றன. இந்த திட்டங்கள் மூலம் நாடு முழுவதும் 9,86,298 விவசாயிகள் பயனடைந்துள்ளனர்.
பாரம்பர்ய முறை விவசாயிகள் மேம்பாட்டுத் திட்டம், நாடு முழுவதும் அனைத்து மாநிலங்களிலும் அமல்படுத்தப்படுகிறது. இத்திட்டத்தில் தொகுப்பு முறையில் இயற்கை விவசாயத்தில் ஈடுபடும் விவசாயிகளுக்கு விதைகள், உயிரி உரங்கள், உயிரி பூச்சிகொல்லி மருந்தகள், மண்புழு உரம், தாவர உரம் போன்றவை வாங்க 3 ஆண்டுகளுக்கு ரூ.50,000 நிதியுதவி அளிக்கப்படுகிறது. இதில் ரூ.31,000 விவசாயிகளின் வங்கி கணக்கில் நேரடியாக அளிக்கப்படுகிறது.
பிகேவிஒய் திட்டத்தின் கீழ் திறன் மேம்பாட்டுக்காக, விவசாயி ஒருவருக்கு, 3 ஆண்டுகளுக்கு ரூ.7, 500 நிதியுதவி அளிக்கப்படுகிறது.
2020-21ம் ஆண்டில் பிகேவிஒய் திட்டத்தின் கீழ் மொத்தம் ரூ.381.05 கோடி வழங்கப்பட்டுள்ளது.
பிகேவிஒய் திட்டத்தின் கீழ் தமிழகத்தில் 10,000 விவசாயிகள் பயனடைந்துள்ளனர்.
இத்தகவலை மாநிலங்களவையில் இன்று கேள்வி ஒன்றுக்கு எழுத்துபூர்வமாக பதில் அளித்த மத்திய வோளாண் அமைச்சர் திரு நரேந்திர சிங் தோமர் தெரிவித்தார்.
(Visitor Counter : 208
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சாதி, இன, மதம் அல்லது வாக்கு ஆதாயம் கருதாமல், அவசியம் தேவைப்படும் அனைவருக்கும் அல்லது கடைசி வரிசையில் காத்துநிற்கும் கடைசி நபர் வரை அரசின் மக்கள் நலத் திட்டங்கள் மற்றும் ஏழைகளுக்கான திட்டங்களை வடிவமைக்கக் கூடிய புதிய பணிக் கலாச்சாரத்தை பிரதமர் திரு.நரேந்திர மோடி அறிமுகப்படுத்தியிருப்பதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
சாதி, இன, மதம் அல்லது வாக்கு ஆதாயம் கருதாமல், அவசியம் தேவைப்படும் அனைவருக்கும் அல்லது கடைசி வரிசையில் காத்துநிற்கும் கடைசி நபர் வரை அரசின் மக்கள் நலத் திட்டங்கள் மற்றும் ஏழைகளுக்கான திட்டங்களை வடிவமைக்கக் கூடிய புதிய பணிக் கலாச்சாரத்தை பிரதமர் திரு.நரேந்திர மோடி அறிமுகப்படுத்தியிருப்பதாக மத்திய பணியாளர் நலன் மற்றும் பிரதமர் அலுவலக இணையமைச்சர் டாக்டர் ஜிதேந்திர சிங் தெரிவித்துள்ளார். அதேபோன்று, நவீன இந்தியாவுக்கான புதிதாக உருவாகும் சூழல்களைக் கருத்திற்கொண்டு, சொந்த வாழ்வாதாரத்திற்கு வருவாய் ஈட்டும் திறன் உடையவர்களின் ஸ்டார்ட்-அப் நிறுவனங்களை, பிரதமர் தொடர்ந்து ஊக்குவித்து வருவதாகவும் அவர் கூறியுள்ளார்.
உத்தரப்பிரதேச மாநிலம் மொரதாபாத்தில் செய்தியாளர்களை சந்தித்த டாக்டர் ஜிதேந்திர சிங், கடந்த காலங்களில் தேவைகள் பூர்த்தி செய்யப்படாத இடங்களில், தேவைகளைப் பூர்த்தி செய்வது மட்டுமே அளவுகோலாகக் கொண்டு செயல்படுவதுடன், கடந்த காலங்களில் நீதி மறுக்கப்பட்ட இடங்களில் நீதி வழங்கவும் நடவடிக்கை எடுத்து வருவதாகக் கூறினார். அரசுத் திட்டங்களின் பலன் கிடைக்கச் செய்வதில், வாக்கு வங்கி அரசியல் மட்டுமே, குறிக்கோளாக இருந்த முந்தைய காங்கிரஸ் மற்றும் அதன் கூட்டணி ஆட்சிகளின் கடந்தகால நடைமுறையிலிருந்து, தற்போது பின்பற்றப்படும் நடைமுறை முற்றிலும் மாறுபட்டது என்றும் அவர் தெரிவித்தார். வாக்கு வங்கி அரசியலுக்கு அப்பாற்பட்டு, அனைவருக்கும் நீதி கிடைக்கச் செய்து, அதன் மூலம் யாருக்கு வாக்களிப்பது என்பதை மக்களின் முடிவுக்கே விட்டுவிடக்கூடிய மக்கள் சேவை முறையை, பிரதமர் மோடி வெற்றிகரமாக செயல்படுத்தி வருவதாகவும் அவர் குறிப்பிட்டார்.
மக்கள் நலன் சார்ந்த, பிரதமரின் வீட்டுவசதித் திட்டம், உஜ்வாலா திட்டம், நவீன கழிவறை கட்டுதல் போன்ற திட்டங்கள், இதுவரை இந்த வசதிகள் கிடைக்கப்பெறாத அனைத்துக் குடும்பங்களையும் சென்றடைந்துள்ளதாகவும் அவர் கூறினார். முந்தைய ஆட்சிக் காலங்களைப் போல் இல்லாமல், சாதி, இனம், மத பாகுபாடின்றி, அனைத்து தரப்பினருக்கும் நலத் திட்டங்களால் பலன் அடைந்தவர்களை, பத்திரிகையாளர்களே காணலாம் என்றும் மத்திய அமைச்சர் திரு.ஜிதேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1840589